CELEX: C2005/229/74
Language: fi
Date: 2005-09-17 00:00:00
Title: Asia T-287/05: Idoia Bengoa Geislerin ja kahden muun virkamiehen 15.7.2005 Euroopan yhteisöjen tuomioistuinta vastaan nostama kanne

17.9.2005   
            
            
               FI
            
            
               Euroopan unionin virallinen lehti
            
            
               C 229/35
            
         Idoia Bengoa Geislerin ja kahden muun virkamiehen 15.7.2005 Euroopan yhteisöjen tuomioistuinta vastaan nostama kanne
   (Asia T-287/05)
   (2005/C 229/74)
   Oikeudenkäyntikieli: ranska
   Idoia Bengoa Geisler, Cristina López Roca ja Maria Manuela Farrajota, Luxemburg, ovat nostaneet 15.7.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen tuomioistuinta vastaan. Kantajien edustajina ovat asianajajat Sébastien Orlandi, Xavier Martin, Albert Coolen, Jean-Noël Louis ja Etienne Marchal ja prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa päätökset, joilla kantajat nimitettiin Euroopan yhteisöjen virkamiehiksi siltä osin kuin niissä vahvistetaan henkilöstösääntöjen liitteessä XIII olevan 12 ja 13 artiklan mukaisella tavalla palkkaluokat, joissa heidät otetaan palvelukseen
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat, jotka ovat yhteisöjen tuomioistuimen virkamiehiä, jotka on otettu palvelukseen 1.5.2004 jälkeen sellaiset kilpailut läpäisseinä henkilöinä, joita koskevat kilpailuilmoitukset julkaistiin ennen tätä päivää, riitauttavat syrjinnän, jonka he väittävät aiheutuvan siitä, että heihin sovellettavat henkilöstösääntöjen muuttamisesta annetun asetuksen (EY, Euratom) N:o 723/2004 liitteessä XIII olevan 12 artiklan mukaiset palkkaluokan luokittamisen edellytykset eivät ole samat kuin ne, joita sovelletaan saman kilpailun läpäisseisiin henkilöihin, jotka on otettu palvelukseen ennen tätä henkilöstösääntöjen muuttamista. Kanteensa tueksi he vetoavat samoihin perusteisiin ja perusteluihin kuin kantajat asiassa T-130/05 (1).
   
      (1)  EYVL C 93, 16.4.2005, s. 38.